钦定古今图书集成/明伦汇编/闺媛典/第312卷 > 皇清四十五 > 金廷扬妻顾氏〈吴炳妻附〉
## 钦定古今图书集成/明伦汇编/闺媛典/第312卷 > 皇清四十五 > 金廷扬妻顾氏〈吴炳妻附〉

按《长洲县志》：“顾氏，贡士世峻女。年十九适金廷扬。二十六，廷扬死，无子，依兄韡，苦节三十八年，年六十四卒。其胞兄文学韡女赘吴炳为婿。炳负美才，力学致疾，结褵未百日而亡。女年甫十六，至性端静，截发侍母，之死靡他，咸推姑侄双节云。”